اليكتوس (بالإنجليزي: Allectus)هو امبراطور روماني انفصالي حكم بريطانيا بعد تمرد كاروسيوس من سنت 293 لسنت 296. اليكتوس كان وزير الماليه بتاع كاروسيوس قائد حركة التمرد اللى نجحت فى الاستقلال ببريطانيا و اجزاء من اقيلم الغال عن الامبراطورية الرومانية فى القرن التالت الميلادي. اليكتوس ظهر ع الساحه بعد ما الامبراطور قسطنطيوس كولوروس نجح فى حصار و تطويق كاروسيوس و استولى على اراضي مملكته الانفصاليه فى فرنسا و هزم حلفاؤه من القبايل الفرانكية. بعد سقوط مدينت بولونيا فى إيد قسطنطيوس اليكتوس قام بانقلاب عسكري قتل فيه كاروسيوس و استولى ع الحكم لنفسه. اليكتوس فضل امبراطور انفصالي على بريطانيا كام سنه بعد الانقلاب لغايت ما قسطنطيوس هزم جيشه و دخل لندن و قتله سنت 296 . حملة قسطنطيوس على بريطانيا بدأت فى سبتمبر 296 . الاسطول كان مقسوم نصين , نص بقيادت يوليوس اسكليبودوتوس و نص بقيادت قسطنطيوس نفسو . النص الأولاني وصل بسهوله لـجزيرة وايت , و قدر يتفادى مواجهة مدمرة مع اسطول اليكتوس بسبب الضباب , و فاجيء اليكتوس بحرب برّيه هو مكانش مستعد ليها , اليكتوس اتهزم و اتقتل فى المعركه. قوات اليكتوس اتراجعت من غير نظام , و اثناء و هى بتتراجع لقوا فى وشهم النص التاني من القوات الرومانية بقيادت قسطنطيوس اللى قضى عليهم فلولهم تماماً .